32000L0045
L 174/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2000/45/ЕО НА КОМИСИЯТА
от 6 юли 2000 година
относно установяване на общностни методи за анализ с оглед определяне на витамин А, витамин Е и триптофан в храните за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 70/373/ЕИО на Съвета от 20 юли 1970 г. относно въвеждането на общностни методи за вземане на проби и анализ за целите на официалния контрол на храните за животни (1), изменена последно с Акта за присъединяване на Австрия, Финландия и Швеция (2), и по-специално член 2 от нея,
като има предвид, че:
(1)
Директива 70/373/ЕИО предвижда, че официалният контрол храните за животни, който има за цел да установи дали се спазват условията, изисквани по смисъла на законовите, подзаконовите и административните разпоредби, относно качеството и състава на храните за животни, трябва да се извършва съгласно общностните методи за вземане на проби и анализ.
(2)
Директива 70/524/ЕИО на Съвета от 23 ноември 1970 г. относно добавките при храненето на животни (3), изменена последно с Регламент (ЕО) № 2439/1999 на Комисията (4) предвижда, че съдържанието на витамин А и витамин Е трябва да бъде посочено на етикета, когато тези вещества се прибавят в премиксите и във фуражите.
(3)
Директива 79/373/ЕИО на Съвета от 2 април 1979 г. относно търговията с комбинирани фуражи (5), последно изменена с Директива 2000/16/ЕО (6), както и Директива 93/74/ЕИО на Съвета от 13 септември 1993 г. относно фуражите със специфични хранителни цели (7), последно изменена с Директива 96/25/ЕО (8), постановяват, че аминокиселините трябва да се вписват при етикетирането на храните за животни.
(4)
Трябва да се разработят общностни методи за анализ на тези вещества.
(5)
Предвидените в настоящата Директива мерки са съобразени със становището на Постоянния комитет по храните за животни,
ПРИЕ НАСТОЯЩАТА ДИРЕКТИВА:
Член 1
Държавите-членки гарантират, че при анализите, извършени с цел официален контрол на съдържанието в храните за животни и в предварителните смеси на витамин А, витамин Е и триптофан, се спазва описаният в приложението метод.
Член 2
Преди 31 август 2000 г. държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива. Те незабавно информират Комисията за това.
Държавите-членки прилагат тези разпоредби, считано от 1 септември 2000 г.
Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила на двадесетия ден след публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 6 юли 2000 година.